stanford-oval/wikipedia huggingface dataset:
ปึซดรือ

| ปึซดรือ |
| --- | --- |
โบสถ์การตัดศีรษะยอห์นผู้ให้บัพติศมาของคณะฟรันซิสกัน
   ตราอาร์ม
ปึซดรือ
พิกัด: 52°10′N 17°41′E﻿ / ﻿52.167°N 17.683°E﻿ / 52.167; 17.683
ประเทศ:  โปแลนด์
จังหวัด: วีแยลกอปอลสกา
เทศมณพล: Września
เทศบาล: ปึซดรือ
กล่าวถึงครั้งแรก: ค.ศ. 1232
สิทธิเมือง: ก่อน ค.ศ. 1257
พื้นที่
 • ทั้งหมด: 12.16 ตร.กม. (4.70 ตร.ไมล์)
ความสูง: 90 เมตร (300 ฟุต)
ประชากร (2006)
 • ทั้งหมด: 3,188 คน
 • ความหนาแน่น: 260 คน/ตร.กม. (680 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 62-310
ทะเบียนพาหนะ: PWR
เว็บไซต์: http://www.pyzdry.pl/
ปึซดรือ (โปแลนด์: Pyzdry, ออกเสียง: [ˈpɨzdrɨ]; เยอรมัน: Peisern) เป็นเมืองทางตอนกลางของประเทศโปแลนด์ ตั้งอยู่บนแม่น้ำวาร์ตา อยู่ในเขตจังหวัดวีแยลกอปอลสกา มีเนื้อที่ 12.16 ตารางกิโลเมตร และในปี ค.ศ. 2006 มีประชากร 3,188 คน การแบ่งแยกโปแลนด์ครั้งที่ 2 เมืองได้ถูกรวมเข้ากับราชอาณาจักรปรัสเซีย ในช่วง ค.ศ. 1793
พรรคสันติภาพและพัฒนาการ

| พรรคสันติภาพและพัฒนาการ Xisbiga Nabadda Iyo Horumarka |
| --- | --- |
ผู้ก่อตั้ง: ฮัสซัน ชีค โมฮามุด
ก่อตั้ง: ค.ศ. 2011
ถูกยุบ: 4 ตุลาคม ค.ศ. 2018
ถัดไป: พรรคสหภาพเพื่อสันติภาพและพัฒนาการ
ที่ทำการ: โมกาดิชู
อุดมการณ์: ลัทธิอิสลาม ประชาธิปไตยอิสลาม อนุรักษนิยมทางสังคม เสรีนิยมทางเศรษฐกิจ
เว็บไซต์
pdp.so
การเมืองโซมาเลีย   รายชื่อพรรคการเมือง การเลือกตั้ง
พรรคสันติภาพและพัฒนาการ (โซมาลี: Xisbiga Nabadda Iyo Horumarka) เป็นพรรคการเมืองในประเทศโซมาเลีย ก่อตั้งขึ้นเมื่อเดือนเมษายน ค.ศ. 2011 โดยฮัสซัน ชีค โมฮามุด ประธานาธิบดีโซมาเลียที่ดำรงตำแหน่งใน ค.ศ. 2012 ถึง 2017 สมาชิกพรรคมีมติเป็นเอกฉันท์ให้โมฮามุดเป็นหัวหน้าพรรคเมื่อเดือนเมษายน ค.ศ. 2011 และดำรงตำแหน่งต่อไปอีก 3 ปี
ปาฏิปุคคลิกทาน

ปาฏิปุคคลิกทาน (บาลี: ปฏิปุคฺคลิกทาน) เป็นศัพท์ในพระสูตร เป็นชื่อเรียกการถวายทานแก่พระภิกษุอย่างหนึ่ง โดยเฉพาะเจาะจงตัวผู้รับถวายสิ่งของ เช่น ถวายเฉพาะเจาะจงตัวพระภิกษุที่ตนเคารพนับถือ หรือที่ตนตั้งใจไว้ก่อนแล้วโดยเจตนาจำเพาะเจาะจง เช่น จะถวายแก่พระภิกษุรูปหนึ่งรูปใดผู้ทรงพรรษากาลที่ตนพบก่อน (โดยละเว้นพระภิกษุผู้นวกะ) เป็นต้น
ปาฏิปุคคลิกทาน เป็นทานถวายแก่พระภิกษุที่พระพุทธเจ้าตรัสไว้ว่ามีอานิสงส์ไม่มาก ดังที่พระพุทธเจ้าตรัสไว้ใน ทักขิณาวิภังคสูตร ว่า ดูก่อนอานนท์!... ก็แต่ว่าเราไม่กล่าวโดยปริยายใด ๆ เลยถึงการให้เฉพาะจงตัวบุคคล (ปาฏิปุคคลิกทาน) ว่ามีผลมากกว่าทักษิณาที่เป็นไปในสงฆ์ (สังฆทาน)
ดูเพิ่ม

การถวายทักษิณาทานที่เป็นไปในสงฆ์ เป็น สังฆทาน
ปาเบียญิตแซ

| ปาเบียญิตแซ |
| --- | --- |
   ธง ตราอาร์ม
ปาเบียญิตแซ
พิกัด: 51°39′N 19°23′E﻿ / ﻿51.650°N 19.383°E﻿ / 51.650; 19.383
ประเทศ:  โปแลนด์
จังหวัด: วุช
เทศมณฑล: เทศมณฑลปาเบียญิตแซ
เทศบาล: ปาเบียญิตแซ (urban gmina)
การปกครอง
 • นายกเทศมนตรี: กแชกอช มัตส์กีแยวิตช์   (Grzegorz Mackiewicz)
พื้นที่
 • ทั้งหมด: 32.99 ตร.กม. (12.74 ตร.ไมล์)
ความสูงจุดสูงสุด: 203 เมตร (666 ฟุต)
ความสูงจุดต่ำสุด: 174 เมตร (571 ฟุต)
ประชากร (2014)
 • ทั้งหมด: 65,828 คน
 • ความหนาแน่น: 2,000 คน/ตร.กม. (5,200 คน/ตร.ไมล์)
เว็บไซต์: http://www.um.pabianice.pl
ปาเบียญิตแซ (โปแลนด์: Pabianice) เป็นเมืองทางตอนกลางของประเทศโปแลนด์ ห่างจากเมืองหลักวุช 10 กิโลเมตร อยู่ในเขตจังหวัดวุช มีเนื้อที่ 32.99 ตารางกิโลเมตร ในปี ค.ศ. 2014 มีประชากร 65,828 คน
ในช่วงสงครามโลกครั้งที่สอง ชาวยิวที่อาศัยในเมืองนี้ได้ถูกนาซีเยอรมันฆ่าตาย และผู้รอดชีวิตจากเมืองนี้ส่วนใหญ่ได้อพยพไปยังประเทศอิสราเอล
แหล่งข้อมูลอื่น

History of Jewish society in Pabianice
Municipal Office of Pabianice
51°40′N 19°22′E﻿ / ﻿51.667°N 19.367°E﻿ / 51.667; 19.367
ปีแยชึตแซ

| ปีแยชึตแซ |
| --- | --- |
ภาพพาโนรามาของปีแยชึตแซกับโบสถ์นักบุญแอนโทนี
   ตราอาร์ม
ปีแยชึตแซ
พิกัด: 50°43′N 16°35′E﻿ / ﻿50.717°N 16.583°E﻿ / 50.717; 16.583
ประเทศ:  โปแลนด์
จังหวัด: ดอลนือชล็อนสก์
เทศมณฑล: Dzierżoniów
เทศบาล: ปีแยชึตแซ
สิทธิเมือง: ค.ศ. 1962
การปกครอง
 • นายก: Dorota Konieczna-Enözel
พื้นที่
 • ทั้งหมด: 17.72 ตร.กม. (6.84 ตร.ไมล์)
ประชากร (30 มิถุนายน ค.ศ. 2019)
 • ทั้งหมด: 7,123 คน
 • ความหนาแน่น: 400 คน/ตร.กม. (1,000 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสพื้นที่: +48 74
ป้ายทะเบียน: DDZ
เว็บไซต์: http://www.pieszyce.pl/
ปีแยชึตแซ (โปแลนด์: Pieszyce, [pʲɛˈʂɨt​͡sɛ]; เยอรมัน: Peterswaldau) เป็นเมืองทางตะวันตกเฉียงใต้ของประเทศโปแลนด์ ห่างจากเมืองวรอตสวัฟ 56 กิโลเมตร อยู่ในเขตจังหวัดดอลนือชล็อนสก์ ก่อตั้งขึ้นในศตวรรษที่ 13 มีเนื้อที่ 63.61 ตารางกิโลเมตร และในปี ค.ศ. 2008 มีประชากร 9,416 คน
แหล่งข้อมูลอื่น

Jewish Community in Pieszyce on Virtual Shtetl
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  เช็กเกีย
ปตูย

| ปตูย Pettau |
| --- | --- |
นคร
 , บน: ภาพพาโนรามาของพื้นที่มรดกปตูยและแม่น้ำดราวา, กลาง: ศาลากลางปตูย, โบสถ์นักบุญจอร์จและถนนซลอมเช็ก, ล่าง: คาร์นิวัล Korantavanje ในช่วงปลายเดือนกุมภาพันธ์, ชานเมืองตอนใต้ของปตูยมองจากปราสาทปตูย (ซ้ายไปขวา)
   ธง ตราอาร์ม
ปตูยที่ตั้งเมืองปตูยในประเทศสโลวีเนีย
พิกัด: 46°25′10″N 15°52′10″E﻿ / ﻿46.41944°N 15.86944°E﻿ / 46.41944; 15.86944
ประเทศ:  สโลวีเนีย
ภูมิภาคแบบดั้งเดิม: สติเรีย
ภูมิภาคทางสถิติ: ดราวา
เทศบาล: ปตูย
กล่าวถึงครั้งแรก: ค.ศ. 69
สิทธิพิเศษของเมือง: ค.ศ. 1376
ผู้ก่อตั้ง: จักรพรรดิแว็สปาซิอานุส
การปกครอง
 • นายกเทศมนตรี: Nuška Gajšek (SD)
พื้นที่
 • ทั้งหมด: 25.6 ตร.กม. (9.9 ตร.ไมล์)
ความสูง: 232 เมตร (761 ฟุต)
ประชากร (2013)
 • ทั้งหมด: 17,972 คน
 • ความหนาแน่น: 701 คน/ตร.กม. (1,820 คน/ตร.ไมล์)
เขตเวลา: UTC+01 (เวลายุโรปกลาง)
 • ฤดูร้อน  (เวลาออมแสง): UTC+02 (เวลาออมแสงยุโรปกลาง)
ทะเบียนพาหนะ: MB
เว็บไซต์: ptuj.si
ปตูย (สโลวีเนีย: Ptuj; เยอรมัน: Pettau; ละติน: Poetovium/Poetovio) เป็นเมืองทางตะวันออกเฉียงเหนือของประเทศสโลวีเนีย มีเนื้อที่ทั้งหมด 25.6 ตร.กม. และมีประชากร 17,972 คน เมืองนี้เป็นเมืองที่เก่าแก่ที่สุดในประเทศสโลวีเนียที่มีผู้อาศัยตั้งแต่ยุคหินตอนปลายและพัฒนาเป็นป้อมทหารโรมัน ปตูยตั้งอยู่ในทางข้ามที่มีความสำคัญเชิงยุทธศาสตร์ระหว่างแม่น้ำดราวา ร่วมกับเส้นทางการค้าสมัยก่อนประวัติศาสตร์ระหว่างทะเลบอลติกกับทะเลเอเดรียติก พื้นที่นี้เป็นส่วนหนึ่งของภูมิภาคดั้งเดิมสติเรียและเคยเป็นส่วนหนึ่งของจักรวรรดิออสเตรีย-ฮังการี ในช่วงต้นคริสต์ศตวรรษที่ 20 พลเมืองส่วนใหญ่ในเมืองนี้พูดภาษาเยอรมัน แต่ปัจจุบันประชากรส่วนใหญ่เป็นชาวสโลวีเนีย
สถานที่สำคัญ

ปราสาทปตูย
โบสถ์เซนต์จอร์จ
อนุสาวรีย์ออร์เฟียส
ศาลาว่าการนครปตูย
โรงละครนครปตูย
โบสถ์เซนต์ออสวอล
สมุดภาพ

ปราสาทปตูย
ถนนฝจกลางปตูย
ภาพพาโนรามาจากปราสาทปตูย
ภาพพาโนรามาของปตูย
อนุสรณ์ออร์เฟียสที่ขัตุรัสสโลวีน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ptuj
Ptuj on Geopedia
ptuj.info (tourism) เก็บถาวร 2020-02-16 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
อื่น ๆ:  IdRef
ประธานาธิบดีโปแลนด์

| ประธานาธิบดีสาธารณรัฐโปแลนด์                    Rzeczpospolita Polska |
| --- | --- |
ตราแผ่นดิน
ผู้ดำรงตำแหน่งคนปัจจุบัน อันด์แชย์ ดูดา ตั้งแต่ 6 สิงหาคม 2558
การเรียกขาน: ท่านประธานาธิบดี
จวน: ทำเนียบประธานาธิบดี
วาระ: 5 ปี
ผู้ประเดิมตำแหน่ง: วอยแชค ยารูแซลสกี
สถาปนา: 31 ธันวาคม พ.ศ. 2532
เว็บไซต์: Polish President
ประธานาธิบดีโปแลนด์ (โปแลนด์: Prezydent Rzeczypospolitej Polskiej; ย่อ: Prezydent RP) เป็นประมุขแห่งรัฐของประเทศโปแลนด์ เป็นผู้นำสูงสุดของฝ่ายบริหาร ประธานาธิบดีนั้นมาจากการเลือกตั้งโดยตรงจากประชาชน มีวาระในการดำรงตำแหน่ง 5 ปี และสามารถอยู่ในดำรงตำแหน่งได้ไม่เกิน 2 วาระซึ่งบัญญัติไว้ในรัฐธรรมนูญแห่งสาธารณรัฐโปแลนด์
นอกจากนี้ประธานาธิบดีมีสิทธิที่จะยุบสภาในบางกรณี และเป็นตัวแทนของประเทศโปแลนด์ในเวทีระหว่างประเทศ
ประธานาธิบดีคนปัจจุบันคือ อันด์แชย์ ดูดา เป็นผู้ได้รับเลือกคนล่าสุดโดยเริ่มดำรงตำแหน่งวันที่ 6 สิงหาคม พ.ศ. 2558
ดูเพิ่ม

รายพระนามพระมหากษัตริย์โปแลนด์
รายนามประมุขแห่งรัฐโปแลนด์
นายกรัฐมนตรีโปแลนด์
แหล่งข้อมูลอื่น

President of Poland Official Website
| ด ค กประมุขแห่งรัฐโปแลนด์ |
| --- | --- | --- |
| ราชอาณาจักรโปแลนด์ (1916–1918) |  สภาเฉพาะกาล  สภาผู้สำเร็จราชการแผ่นดิน  |  |
| สาธารณรัฐโปแลนด์ (2461–2482) |  ยูแซฟ ปิวซุตสกี  กาเบรียล นารูตอวิตช์  มาแชย์ ราไต (รักษาการ)  สตาญิสวัฟ วอยชีคอฟสกี  มาแชย์ ราไต (รักษาการ)  อิกนาซือ มอชชีสกี  |  |
| รัฐบาลโปแลนด์พลัดถิ่น (2482–2533) |  ววาดือสวัฟ ราตช์กีแยวิตช์  เอากุสต์ ซาเลสกี  สตาญิสวัฟ ออสตรอฟสกี  แอดวาร์ด ราตชึญสกี  กาซือมีแยร์ช ซับบัต  รือชาร์ด กาตส์ซอรอฟสกี  |  |
| สาธารณรัฐประชาชนโปแลนด์ (2487–2532) |  บอเลสวัฟ บีแยรุต  อาแล็กซันแดร์ ซาวัตสกี  แอดวาร์ด ออคับ  มาเรียน สปือคาลสกี  ยูแซฟ ตึชรันกีแยวิตช์  แคนรึก ยาบวอญสกี  วอยแชค ยารูแซลสกี  |  |
| สาธารณรัฐโปแลนด์ (2533–ปัจจุบัน) |  วอยแชค ยารูแซลสกี  แลค วาแวนซา  อาแล็กซันแดร์ กฟัชแญฟสกี  แลค กัตชึญสกี  บรอญิสวัฟ กอมอรอฟสกี (รักษาการ)  บอกดัน บอรูแซวิตช์ (รักษาการ)  กแชกอช สแคตือนา (รักษาการ)  บรอญิสวัฟ กอมอรอฟสกี  อันด์แชย์ ดูดา  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI 
ประจำชาติ:  เยอรมนี
นางมณโฑ

| มณโฑ |
| --- | --- |
ตัวละครใน รามเกียรติ์

ข้อมูลตัวละครในเรื่อง
เพศ: หญิง
ตำแหน่ง: พระอัครมเหสีแห่งกรุงลงกา
คู่สมรส: พาลี, ทศกัณฐ์, หนุมาน, พิเภก
บุตร: องคต, อินทรชิต, นางสีดา, ทศพิน
สีกาย: ขาว
นางมณโฑ ในมหากาพย์รามายณะเรียกว่า มังโททรี (สันสกฤต: मंदोदरी มํโททรี) เป็นชายาของพาลี ทศกัณฐ์ หนุมาน และพิเภก โดยระหว่างเป็นมเหสีของทศกัณฐ์ นางได้ให้กำเนิดนางสีดา
ประวัติ > อดีตชาตินางกบ

อดีตชาติของนางมณโฑเป็นกบที่อาศัยใกล้อยู่กับอาศรมของ 4 ฤๅษี คือ ตันตา, วชิรา, วิสูต และมหาโรมสิงค์ ซึ่งทุกเช้าจะมีนางโคห้าร้อยตัวมาหยดน้ำนมลงในอ่างให้ฤๅษีดื่มกิน วันหนึ่ง ฤๅษีได้ไปพบกับนางนาคอนงค์กำลังสมสู่กับงูดิน รู้สึกรับไม่ได้ที่วงศ์นาคต้องมาสมสู่กับงูดินต่ำช้า เอาไม้เท้าเคาะที่กลางหลัง นางนาคตกใจและอับอายหนีหายเข้าเมืองบาดาล และหมายฆ่าพระฤๅษีด้วยกลัวความล่วงรู้ถึงท้าวพญานาคราชผู้เป็นบิดา
นางนาคอนงค์แอบมาคายพิษไว้ในอ่างน้ำนมหน้าอาศรม นางกบเห็นเข้าจึงสละชีวิตของนางเพื่อรับพิษนาคไว้โดยกระโดดลงสู่บ่อน้ำนม เมื่อพระฤๅษีมาเห็นอ่างน้ำนมที่มีกบลอยตายก็เกิดความรังเกียจฉันไม่ลง แต่ด้วยความเมตตาที่มีอยู่ในวิสัยของฤๅษีจึงบันดาลให้ชีวิตนางกบให้ฟื้นคืนมา แล้วก็ได้ทราบความจริงจากนางกบว่ามีนางนาคมาคายพิษใส่อ่างน้ำนม ฤๅษีทั้งสี่จึงตอบแทนความดีของนางกบโดยชุบชีวิตให้กลายเป็นหญิงสาว และ "..ให้นามตามชาตินงคราญ ชื่อมณโฑเยาวมาลย์มารศรี" หญิงงามที่ไม่มีใครจะเปรียบได้
ประวัติ > ชาตินางฟ้า

พระฤๅษีได้นำนางมณโฑไปถวายตัวแก่พระอิศวรบรมเทพ พระอิศวรรับนางมณโฑไว้เป็นนางกำนัลของพระอุมาเทวี ต่อมาในครั้งที่เขาพระสุเมรุเกิดทรุดเอียงจากการที่ยักษ์วิรูฬหกถอดสังวาลนาคขว้างใส่ตุ๊กแกสารภู พระอิศวรประกาศว่าหากผู้ใดยกเขาพระสุเมรุคืนดังเดิมจะบำเหน็จรางวัลตามที่ขอ แต่ก็หาได้มียักษ์หรือเทวดาตนใดสามารถยกเขาพระสุเมรุกลับมาตั้งตรงดังเดิมได้ พระอิศวรจึงนึกถึงทศกัณฑ์ผู้มียี่สิบมือ ทศกัณฑ์รับบัญชาพระอิศวรเข้าช่วยประคองเขาพระสุเมรุให้ตั้งตรงดังเดิม ทศกัณฑ์ได้ทูลขอพระอุมาเทวีไปเป็นอัครมเหสี พระอิศวรรับฟังดังนั้นก็สะดุ้งพลางดำริว่า "ชิชะไอ้ทศกัณฐ์บังอาจนัก ใฝ่สูงจนเกินศักดิ์" แต่ด้วยทรงออกปากไว้ไปแล้วจึงทรงจำยอมยกพระอุมาเทวีให้ทศกัณฑ์ ด้วยดำริว่าทศกัณฑ์ไม่มีฤทธิพอจะพาพระอุมาเทวีไปได้ซึ่งก็เป็นจริงตามนั้น
ทศกัณฑ์พาพระอุมาเทวีเหาะไปได้เมื่อเท่าไหร่ก็ทนร้อนไม่ไหวต้องพาลงเดิน ความนี้ทราบถึงพระนารายณ์จึงแปลงกายเป็นยักษ์แก่ที่ปลูกต้นไม้เอาปลายลงดินเอารากชี้ฟ้าคอยดักรอทศกัณฑ์ เมื่อทศกัณฑ์ผ่านมาก็กล่าวด่าว่ายักษ์แก่ตนนี้โง่ ปลูกต้นไม้เอารากชี้ฟ้า แต่ยักษ์แก่ก็ตอบทศกัณฑ์ว่าตัวท่านนั้นโง่กว่าด้วยนางดี ๆ มีไม่เอามา แต่กลับเอาสตรีที่เป็นพระกาฬต่อญาติวงศ์พงศายักษ์ให้สูญสิ้นทั่งกรุงลงกา ทศกัณฑ์คิดแล้วก็จริงดังว่าด้วยพระอุมาเทวีกายร้อนดั่งไฟ ถึงถามยักษ์แก่ว่านางดี ๆ ที่ว่าคือใคร ยักษ์แก่จึงตอบว่านางมณโฑยังไงเล่า งามเลิศฟ้า ผิวพักตร์ผ่องเพียงดวงจันทร์ ทศกัณฐ์จึงกลับไปเปลี่ยนรับตัวนางมณโฑมาแทน
สวามีและโอรสธิดา

นางมณโฑเทวีเป็นมเหสีเอก ของท้าวทศกัณฐ์ มีบุตร 3 องค์ คือ อินทรชิต ยุพราชกรุงลงกา นางสีดา มเหสีของพระราม และทศพิน (ไพนาสุริยวงศ์) กษัตริย์กรุงลงกาองค์ที่ 5 นอกจากนี้จากการที่นางมณโฑเคยถูกพาลีชิงไปจากทศกัณฐ์ก่อนที่จะได้เป็นมเหสีของทศกัณฐ์ ทำให้นางมีโอรสกับพาลีอีกหนึ่ง คือ องคต และนางเคยถูกหนุมานเกี้ยวพาเพื่อทำลายพิธีปรุงน้ำทิพย์ให้ทศกัณฐ์ อีกทั้ง เมื่อสิ้นทศกัณฐ์แล้ว นางถูกยกให้เป็นมเหสีของพิเภก
บทชมโฉม

เดชะพระเวทสิทธิศักดิ์ พระวิษณุรักษ์รังสรรค์
เกิดเป็นกัลยาวิลาวัณย์ งามวิจิตรพิศพรรณขวัญตา
งามพักตร์ยิ่งชั้นมหาราช งามวิลาสล้ำนางในดึงสา
งามเนตรยิ่งเนตรในยามา งามนาสิกล้ำในดุษฎี
งามโอษฐ์งามกรรณงามปราง ยิ่งนางในนิมาราศี
งามเกศยิ่งเกศกัลยาณี อันมีในชั้นนิรมิต
ทั้งหกห้องฟ้าหาไม่ได้ ด้วยทรงวิไลลักษณ์ไพจิตร
ใครเห็นเป็นที่เพ่งพิศ ทั้งไตรภพจบทิศไม่เทียมทัน
พยัญชนะ ฑ

พยัญชนะ ฑ ใช้สัญลักษณ์เป็นรูปนางรำเนื่องจากในโขนรามเกียรติ์นางมณโฑมารำ
จึงทำให้มีสัญลักษณ์นางรำ
พระธรรมราชาสัมพุทธเจ้า

| พระธรรมราชาสัมพุทธเจ้า> ข้อมูล |
| --- | --- |
องค์ก่อนหน้า พระรามสัมพุทธเจ้าองค์ถัดไป พระธรรมสามีสัมพุทธเจ้า
 สถานีย่อยพระพุทธศาสนา
อนาคตวงศ์ระบุว่า พระธรรมราชาสัมพุทธเจ้า (บาลี: ธมฺมราชสมฺพุทฺธ) เป็นพระพุทธเจ้าในอนาคตถัดจากพระรามสัมพุทธเจ้า
หลังสิ้นศาสนาของพระศรีอริยเมตไตรยแล้ว แผ่นดินถูกทำลาย เกิดสุญกัปยาวนานถึงหนึ่งอสงไขย จากนั้นจะมีมัณฑกัปซึ่งมีพระพุทธเจ้า บังเกิดขึ้นมา 2 พระองค์ได้แก่ พระรามสัมพุทธเจ้า และพระธรรมราชาสัมพุทธเจ้า
พระธรรมราชาสัมพุทธเจ้านี้ก็คือพระเจ้าปเสนทิโกศลนั่นเอง โดยย้อนกลับไปในภัทรกัปนี้ในสมัยของพระโกนาคมนพุทธเจ้า พระเจ้าปเสนทิโกศล ได้เกิดเป็นมาณพชื่อว่า สุททมาณพ มีอาชีพขายดอกบัว โดยเก็บดอกบัวมาขายวันละ 2 ดอก
เช้าวันหนึ่ง สุททมาณพก็ทำการเก็บดอกบัว 2 ดอกมาขายตามปกติ พระโกนาคมพุทธเจ้าทรงบิณฑบาต ก็ทรงทราบด้วยพระญาณอันไม่มีเครื่องกั้นว่า มาณพหนุ่มคนนี้เป็น วงศ์แห่งพุทธเจ้า จึงทรงแย้มพระโอษฐ์ มาณพหนุ่มเห็นเช่นนั้นก็แปลกใจ จึงทูลถามว่า พระองค์ทอดพระเนตรและแย้มพระโอษฐ์เพราะเหตุใด พระโกนาคมพุทธเจ้า จึงตรัสว่าตัวท่านนี่แหละคือน้องของเราตถาคต มาณพหนุ่มได้ฟังเช่นนั้น ก็ยิ่งแปลกใจมากขึ้น ทูลถามว่า ข้าพระเจ้า เป็นน้องของท่านแต่เมื่อใด พระโกนาคมพุทธเจ้าจึงได้พยากรณ์ว่า ในมัณฑกัปป์หนึ่งท่านจะได้เป็นพระพุทธเจ้าพระองค์หนึ่งในอนาคตกาล พระนามว่าพระธรรมราชา
เมื่อสุททมาณพได้ยินเช่นนั้นจึงเกิดความปีติยินดี ได้ถวายดอกบัว 2 ดอกนั้นด้วยความเคารพ พระโกนาคมพุทธเจ้าได้แสดงพุทธปาฏิหาริย์ขึ้นนั่งบนดอกบัว ด้วยมาณพกลัวพระพุทธองค์ร้อน จึงได้ทำที่บังแดดด้วยผ้า 2 ผืนและไม้อ้อ 4 ลำ และได้ตั้งจิตอธิษฐานขอให้ได้เป็นพระสัมมาสัมพุทธเจ้า โดยพระพุทธองค์ได้ทรงนั่งอยู่บนดอกบัวนี้จนถึงเช้าวันรุ่งขึ้น
อานิสงค์การถวายดอกบัวนี้ เมื่อพระธรรมราชาสัมมาสัมพุทธเจ้าดำเนินไปทางใดจะมีดอกบัวเท่าจักรรถผุดขึ้นจากพื้นดินรองรับเสมอ  และทุกอิริยาบถของพระองค์จะมีห้องแก้ว 7 ประการเพื่อบังแดดและน้ำค้างด้วยผลทานที่ท่านถวายผ้าบังแดดนั้นเอง
พระธรรมราชาสัมพุทธเจ้ามีพระชนมายุ 5 หมื่นปี
พระชคันนาถ

| จกันนาถ |
| --- | --- |
ลักษณะเทวรูปของพระจกันนาถ
ชื่อในอักษรโอริยา: ଜଗନ୍ନାଥ
ส่วนเกี่ยวข้อง: นามธรรมของพระวิษณุ และ พระกฤษณะ
ที่ประทับ: นิลชัล
อาวุธ: สุทาษันจักร, ปัญจชันย์
พาหนะ: ครุฑ
ข้อมูลส่วนบุคคล
คู่ครอง: พระศรีเทวี & พระภูเทวี
พี่น้อง: พระพลราม & พระสุภัทรา
ชคันนาถ (โอเดีย: ଜଗନ୍ନାଥ, ไอเอเอสที: Jagannātha; แปลตรงตัวว่า “จ้าวแห่งจักรวาล”) ทรงเป็นเทพเจ้าท้องถิ่นในศาสนาฮินดู และ ศาสนาพุทธ ในอินเดีย และ บังคลาเทศ พระจกันนาถเชื่อกันว่าเป็นอวตารหนี่งของพระวิษณุ พระองค์เป็นหนึ่งในสามเทพร่วมกับพระพลรามและนางสุภัทรา ผู้นับถือลัทธิไวษณพส่วนใหญ่เชื่อว่าพระจกันนาถเป็นรูปนามธรรมของพระกฤษณะ ส่วนในบางส่วนของลัทธิไศวะและลัทธิศักติเชื่อว่าเป็นรูปแบบตันตระสมมาตรของพระไภรวะ แม้แต่ในพุทธบางกลุ่มก็เชื่อว่าเป็นพระพุทธเจ้าในรูปหนึ่ง และในไชนะบางกลุ่มก็เชื่อว่าพระนามนี้มาจาก “จีนะนาถ”
เทวรูปของพระชคันนาถสร้างขึ้นจากตอไม้สลักและตกแต่งให้มีพระเนตรวงกลมขนาดโต รูปเคารพของพระชคันนาถไม่แสดงแขนขาให้เห็นอย่างชัดแจ้ง พิธีกรรมบูชาต่าง ๆ มีการผสมผสานกันระหว่างความเชื่อต่าง ๆ สูงมาก (syncretic) แม้แต่มีพิธีกรรมที่ไม่พบในศาสนาฮินดูโดยทั่วไป โดยทั่วไปแล้ว รูปเคารพของพระชคันนาถจะถูกสร้างขึ้นใหม่ด้วยไม้ทุก ๆ ระยะเวลาหนึ่งที่กำหนดไว้ ต้นกำเนิดของการบูชาพระชคันนาถนั้นยังเป็นที่ถกเถียงและไม่ชัดเจน นักวิชาการบางส่วนตีความบทภาวนาที่ 10.155.3 ใน ฤคเวท ว่าอาจจะเป็นจุดกำเนิดดั้งเดิมของพระชคันนาถ ในขณะที่บางส่วนแย้งว่าพระชคันนาถมีรากฐานมาจากการผสมผสานเข้ากับเทวดาท้องถิ่นที่มีพื้นฐานมาจากความเชื่อของชนเผ่า ไม่พบพระนามของพระชคันนาถเป็นหนึ่งในสิบทศาวตาร (อวตารทั้งสิบปาง) ของพระวิษณุในฉบับดั้งเดิม แต่ในวรรณกรรมโอริยาพบพระชคันนาถปรากฏในฐานะอวตารปางที่เก้าแทนที่พระโคตมพุทธเจ้าในทศาวตารฉบับดั้งเดิม
พระชคันนาถได้รับการนับถือในฐานะเทพเจ้าที่ไม่เฉพาะต่อลัทธิหนึ่ง ๆ (non-sectarian deity) และพบบูชาเป็นเทพเจ้าองค์สำคัญเป็นพิเศษในรัฐโอริศา, ฉัตตีสครห์, เบงกอลตะวันตก, ฌารขัณฑ์, พิหาร, คุชราต, อัสสัม, มณีปุระ และ ตรีปุระ รวมถึงในชาวฮินดูของประเทศบังกลาเทศ เทวสถานสำคัญของพระชคันนาถคือชคันนาถมนเทียรในเมืองปุรี รัฐโอริศา และสำคัญมากเป็นพิเศษในไวษณพนิกาย รวมถึงเป็นหนึ่งในแหล่งแสวงบุญทั้งสี่ จารธาม ของประเทศอินเดีย ชคันนาถมนเทียรเป็นเทวสถานขนาดใหญ่โต มีศิขรสูงกว่า 61 เมตร (200 ฟุต) สร้างด้วยสถาปัตยกรรมแบบนคร (Nagara Hindu temple style) และเป็นหนึ่งในตัวอย่างที่ดีที่สุดที่ยังหลงเหลือถึงปัจจุบันของสถาปัตยกรรมกลิงคะหรือสถาปัตยกรรมโอริยา นอกจากนี้ยังพบหลักฐานว่าชคันนาถมนเทียรเป็นเทวสถานสำคัญที่ชาวฮินดูมามีการจาริกแสวงบุญมาตั้งแต่คริสต์ศตวรรษที่ 8
มีการเฉลิมฉลองพระชคันนาถอย่างยิ่งใหญ่ในเทศกาลรถยาตรในเดือนมิถุนายนถึงกรกฎาคมของทุกปี เฉลิมฉลองเป็นพิเศษในรัฐทางตะวันออกของอินเดีย ควบคู่ไปกับเทพเจ้าองค์สำคัญอีกสององค์ ซึ่งจะถูกอัญเชิญขึ้นประดิษฐานบน “รถ” (ราชรถ) จากที่ประดิษฐานเดิมพายในครรภคฤห์ของมนเทียรหลักในชคันนาถปุรี จากนั้นอาสาสมัครและศาสนิกชนจำนวนมากจะช่วยกันลากราชรถไปยังคุนทิจามนเทียร (ห่างไปประมาณ 3 km หรือ 1.9 mi) ประดิษฐานที่นั่นสองสามวันก่อนจะอัญเชิญกลับไปยังชคันนาถปุรี
พระปัทมปาณิโพธิสัตว์

ภาพวาดพระปัทมปาณิโพธิสัตว์ จิตรกรรมที่ผนังถ้ำอชันตา หมายเลข1 ศิลปะคุปตะตอนปลาย หรือหลังคุปตะ(พุทธศตวรรษที่12) ถือกันว่าเป็นงานจิตรกรรมที่งดงามที่สุดภาพหนึ่งของประวัติศาสตร์ศิลปะอินเดีย
พระปัทมปาณิโพธิสัตว์ (สันสกฤต: पद्मपाणि padmapāṇi) เป็นพระโพธิสัตว์ที่มีผู้นับถือตั้งแต่ช่วงแรก ๆ ก่อนการกำเนิดของนิกายตันตระ ชื่อของท่านหมายถึงผู้ถือดอกบัวปรากฏคู่กับพระวัชรปาณีโพธิสัตว์ในศิลปะอินเดียแบบมถุระเมื่อพุทธศตวรรษที่ 7 บางครั้งปรากฏคู่กับพระมัญชุศรีและพระวัชรปาณิเพื่อเป็นตัวแทนของพระโพธิสัตว์จากโคตรทั้งสามคือ ปัทมโคตร ตถาคตโคตร และวัชรโคตร ตามลำดับ รูปลักษณ์ของท่านต่างไปในแต่ละท้องที่ โดยมากเป็นรูปผู้ชายถือดอกบัว ต่อมาได้เพิ่มแจกันใส่น้ำทิพย์ด้วย บางท้องที่ถือว่าเป็นภาคสำแดงของพระอวโลกิเตศวรโพธิสัตว์
พรรคสหประชาชนเพื่อประชาธิปไตย

| พรรคสหประชาชนเพื่อประชาธิปไตย  |
| --- | --- |
หัวหน้า: ดาฮิร ริยาเล คาฮิน
ที่ทำการ: ฮาร์เกย์ซา
รัฐสภาโซมาลีแลนด์: 33 / 82 
ธงประจำพรรค

การเมืองโซมาเลีย   รายชื่อพรรคการเมือง การเลือกตั้ง
พรรคสหประชาชนเพื่อประชาธิปไตย (โซมาลี: Ururka Dimuqraadiga Ummadda Bahawday, UDUB) เป็นหนึ่งในสี่ของพรรคการเมือง ในภาคตะวันตกเฉียงเหนือของประเทศโซมาลีแลนด์ และภาคกลางของประเทศโซมาเลีย ปัจจุบันเป็นฝ่ายค้าน
แหล่งข้อมูลอื่น

Official website เก็บถาวร 2011-01-30 ที่ เวย์แบ็กแมชชีน
พระนารายณ์

บทความหลัก: พระวิษณุ
สำหรับพระมหากษัตริย์ไทยในยุคอาณาจักรกรุงศรีอยุธยา ดูที่ สมเด็จพระนารายณ์มหาราช
นารายณ์ (สันสกฤต: नारायण Nārāyaṇa; ความหมาย: ผู้ที่ได้เคลื่อนไหวอยู่ในน้ำ) เป็นพระนามหนึ่งของพระวิษณุ แต่ทว่าชาวไทยส่วนใหญ่จะคุ้นเคยกับพระนามว่าพระนารายณ์ มากกว่า
เหตุที่มีพระนามแตกต่างกัน เนื่องจากมีบางคัมภีร์ในศาสนาพราหมณ์-ฮินดูเล่าว่า เดิมทีมีเทพเจ้าเพียงองค์เดียว คือ พระนารายณ์ ซึ่งเรียกว่าปรพรหม ซึ่งเป็นพระผู้สร้างทุกสรรพสิ่ง เมื่อพระนารายณ์รำพึงถึงการสร้างโลก ก็ทรงคำนึงถึงการปกปักรักษา
แต่พระปรพรหมนั้นเป็นอรูปกเทพ คือ ไม่มีตัวตน จึงไม่สามารถที่จะสร้างโลกได้ จึงแบ่งภาคแยกร่างออกมาเป็น พระวิษณุ ซึ่งทรงประทานพระนามให้ และเมื่อพระวิษณุบรรทมหลับในเกษียรสมุทร ก็ทรงสุบินถึงการสร้างทุกสรรพสิ่ง ซึ่งพระวิษณุเป็นเทพผู้สร้างโลก สิ่งมีชีวิต รวมถึงมนุษย์ และที่พระนาภีของพระองค์ก็บังเกิดมีดอกบัวหลวงผุดขึ้นมา และภายในดอกบัวนั้นก็มี พระพรหม ซึ่งเป็นหนึ่งในตรีมูรติอยู่ภายใน ซึ่งพระวิษณุก็เป็นผู้ให้กำเนิดพระพรหมด้วย
บางตำราก็กล่าวว่าเดิมมีพระนามว่า วิษณุ หรือ พิษณุ และได้เปลี่ยนเป็น นารายณ์ ในระยะหลัง โดยพระองค์มีสีพระวรกายเปลี่ยนแปลงไปตามยุคสมัยของโลก ในกฤตยุค ยุคแรกของโลก ยุคที่คุณธรรมความดีของมนุษย์มีเต็มเปี่ยม สีกายพระนารายณ์สีขาว ยุคที่สอง ไตรดายุค ธรรมะและคุณธรรมมนุษย์เหลือสามในสี่ สีกายพระนารายณ์เป็นสีแดง ยุคที่สาม ทวาปรยุค คุณธรรมมนุษย์เหลือครึ่งเดียว สีกายเป็นสีเหลือง ยุคปัจจุบัน เป็นยุคที่สี่ กลียุค คุณธรรมของมนุษย์ลดลงเหลือหนึ่งในสี่ สีกายพระนารายณ์ เปลี่ยนเป็นสีนิลแก่หรือสีดำ
ในทางประวัติศาสตร์ พระนารายณ์ในยุคเริ่มแรกของศาสนาพราหมณ์-ฮินดู ยังมิได้มีสถานะเป็นมหาเทพ และยังมิได้มีพระนามว่า "นารายณ์" โดยความเชื่อเรื่องพระนารายณ์ หรือพระวิษณุ ปรากฏอยู่ในหมู่ชาวทราวิฑ ชนพื้นเมืองดั้งเดิมของอินเดีย โดยนับถือเป็นเทพเจ้าแห่งความอุดมสมบูรณ์ ซึ่งคำว่า "วิษณุ" หมายถึง "ผู้เป็นทุกสิ่งและสถิตอยู่ในทุกสิ่ง"
เมื่อเข้าสู่ยุคพระเวท ชาวอารยันได้รับเอาพระวิษณุของชาวทราวิฑมาเป็นเทพชั้นรองที่เป็นตัวแทนของพลังดวงอาทิตย์ คือ เป็นเทพเจ้าแห่งดวงอาทิตย์ตอนเช้า, ตอนเที่ยง และตอนเย็น มีหน้าที่ก้าว 3 ก้าวที่เรียกว่า "ตรีวิกรม" ในแต่ละวัน ต่อมาในยุคพราหมณะ พระวิษณุได้รับการยกฐานะสูงขึ้นเป็นเทพผู้นำโชคลาภ แต่ก็ยังไม่ได้นับเป็นมหาเทพ จนกระทั่งเมื่อมีคัมภีร์มหาภารตะและปุราณะ พระวิษณุได้ถูกยกให้เป็นมหาเทพผู้รักษาโลก และช่วงเวลานี้เองที่พระนามนารายณ์ได้ปรากฏ โดยแต่เดิม "นารายณ์" เป็นพระนามใช้เรียกพระพรหม ซึ่งเป็นเทพเจ้าสูงสุดของศาสนาพราหมณ์-ฮินดูในยุคแรก
เมื่อสถานะของพระพรหมได้ถูกลดลงมา ในขณะที่พระวิษณุมีสถานะสูงขึ้นเรื่อย ๆ จึงนำเอาชื่อนารายณ์มาใช้เรียกแทนวิษณุ และยังถืออีกว่าพระพรหมเกิดมาจากดอกบัวที่ผุดมาจากพระนาภีของพระนารายณ์
ผู้ตรวจการแผ่นดิน

ผู้ตรวจการแผ่นดิน มีแนวคิดมาจากประเทศแถบสแกนดิเนเวียที่ปกครองด้วยระบอบกษัตริย์ มีตำแหน่งที่เรียกว่า "อ็อมบืดส์มัน" (สวีเดน: ombudsman, [ˈɔm.bʉːdsˌman]) เพื่อทำหน้าที่ดูแลปัดเป่าเรื่องทุกข์ร้อนของประชาชนแทนพระมหากษัตริย์ และมีการพัฒนามาสู่ระบอบประชาธิปไตยในระบบรัฐสภาอันมีพระมหากษัตริย์เป็นประมุข
ผู้ตรวจการแผ่นดินของประเทศต่าง ๆ

ผู้ตรวจการแผ่นดิน (ประเทศไทย)
ผู้ตรวจการแผ่นดิน (ประเทศสวีเดน)
นิทานเวตาล

| --- | --- |
ปกนิทานเวตาล ฉบับแปลโดย น.ม.ส.
ผู้ประพันธ์: ศิวทาส
ชื่อเรื่องต้นฉบับ: เวตาลปัญจวิงศติ
ผู้แปล: น.ม.ส. (10 เรื่อง)  ศักดิ์ศรี แย้มนัดดา (25 เรื่อง)
ประเทศ: ประเทศอินเดีย (ต้นฉบับ)
ภาษา: ภาษาสันสกฤต (ต้นฉบับ)
นิทานเวตาล (สันสกฤต: वेतालपञ्चविंशति เวตาลปัญจวิงศติ แปลว่า นิทานเวตาล 25 เรื่อง)  เป็นวรรณกรรมสันสกฤตโบราณ ซึ่งเล่าขานโดยกวีชื่อ ศิวทาส  และได้ถูกเล่าขานกันต่อมากว่า 2,500 ปีล่วงมาแล้ว  โครงเรื่องหลักของนิทานเรื่องนี้เป็นเรื่องการโต้ตอบตอบปัญหาระหว่างพระวิกรมาทิตย์ กษัตริย์แห่งกรุงอุชชิยนี กับเวตาล ปีศาจที่มีร่างกายกึ่งมนุษย์กับค้างคาว ซึ่งจะนำเข้าไปสู่นิทานย่อยต่าง ๆ ที่แทรกอยู่ในเรื่องนี้รวม 25 เรื่อง  ลักษณะดังกล่าวคล้ายกับนิทานอาหรับราตรี หรือ "พันหนึ่งราตรี" ซึ่งเป็นนิทานชุดในซีกโลกอาหรับที่ได้รับความนิยมอย่างมากอีกชุดหนึ่ง
โครงเรื่อง

พระวิกรมาทิตย์หรือพระวิกรมเสน กษัตริย์ในตำนานของอินเดียโบราณ ได้รับปากกับโยคีชื่อ "ศานติศีล" จะไปนำตัวเวตาล อมนุษย์ที่มีลักษณะคล้ายศพมนุษย์ผสมค้างคาว ซึ่งห้อยหัวอยู่กับต้นอโศก มาให้แก่ฤๅษีเพื่อใช้ในพิธีบูชาเจ้าแม่กาลี โดยมีพระธรรมธวัชผู้เป็นโอรสติดตามไปด้วย  เมื่อพระองค์จับตัวเวตาลได้แล้ว เวตาลก็จะพยายามยั่วให้พระวิกรมาทิตย์ตรัสออกมาอย่างใดอย่างหนึ่งอยู่เสมอ โดยการการเล่านิทานอุทาหรณ์ต่าง ๆ แล้วให้พระวิกรมาทิตย์ตัดสินเรื่องราวในนิทานเหล่านั้น ด้วยขัตติยะมานะของกษัตริย์ทำให้พระวิกรมาทิตย์อดไม่ได้ที่จะตรัสพระราชวิจารณ์เกี่ยวกับเรื่องราวในนิทานอยู่เสมอ ผลก็คือเวตาลได้ลอยกลับไปอยู่ที่ต้นอโศกอันเป็นที่อยู่ของตน ทำให้พระวิกรมาทิตย์จำต้องกลับไปจับเอาเวตาลกลับมาใหม่ทุกครั้ง เป็นเช่นนี้อยู่ถึง 24 ครั้ง ในครั้งที่ 25 พระธรรมธวัชได้สะกิดเตือนมิให้พระวิกรมาทิตย์ตรัสคำใด ๆ ออกมา พระวิกรมาทิตย์ก็ระงับใจไม่เอื้อนพระโอษฐ์ตรัสพระกระแสใด ๆ ออกมา เวตาลจึงยอมให้พระองค์พาตนไปให้โยคีศานติศีลนั้นได้
ท้ายเรื่องของนิทานเวตาลมีอยู่ว่า ระหว่างทางที่พระวิกรมาทิตย์พาเวตาลไปหาโยคีนั้นเอง เวตาลก็ได้เปิดเผยว่าแท้จริงแล้วโยคีศานติศีลมีความแค้นกับพระวิกรมาทิตย์อยู่ ซึ่งเป็นความแค้นที่ก่อโดยพระบิดาของพระวิกรมาทิตย์ จึงหวังที่จะปลงพระชนม์ของพระองค์เสีย พร้อมกันนี้เวตาลก็แนะนำให้พระองค์ทำเป็นเชื่อฟังคำของโยคีนั้นแล้วหาทางฆ่าเสีย พระวิกรมาทิตย์ก็ได้ทำตามคำแนะนำดังกล่าว และรอดพ้นจากการทำร้ายของโยคีนั้นได้
นิทาน

นิทานย่อยซึ่งแทรกอยู่ในนิทานเวตาลทั้ง 25 เรื่องโดยสรุปมีดังนี้
เรื่องที่ 1 เรื่องของเจ้าชายวัชรมกุฏ กับพระสหายชื่อ พุทธิศรีระ
เรื่องที่ 2 เรื่องของนางมันทารวดี กับ พราหมณ์หนุ่ม 3 คน
เรื่องที่ 3 เรื่องของนกแก้วชื่อ วิทัคธจูฑามณี ของพระเจ้าวิกรมเกศริน กับนกขุนทองชื่อ โสมิกา ของเจ้าหญิงจันทรประภา
เรื่องที่ 4 เรื่องของพระเจ้าศูทรกะ กับพราหมณ์ผู้ซื่อสัตย์ชื่อ วีรวร
เรื่องที่ 5 เรื่องของนางโสมประภา กับการเลือกคู่ครอง
เรื่องที่ 6 เรื่องของวันฉลองพระแม่เคารี
เรื่องที่ 7 เรื่องของพระเจ้าจัณฑสิงห์ กับสัตตวศีล ผู้ซื่อสัตย์
เรื่องที่ 8 เรื่องของบุตรทั้ง 3 ของพราหมณ์วิษณุสวามิน
เรื่องที่ 9 เรื่องของการเลือกคู่ของเจ้าหญิงอนงครตี
เรื่องที่ 10 เรื่องของนางมัทนเสนา ผู้ซื่อสัตย์
เรื่องที่ 11 เรื่องของชายาทั้ง 3 ของพระเจ้าธรรมธวัช
เรื่องที่ 12 เรื่องของพระเจ้ายศเกตุ กับทีรฆทรรศิน ผู้ภักดี
เรื่องที่ 13 เรื่องของพราหมณ์ชื่อ หริสวามิน ผู้อาภัพ
เรื่องที่ 14 เรื่องของนางรัตนาวดี บุตรีเศรษฐี ผู้หลงรักโจร
เรื่องที่ 15 เรื่องของความรักของเจ้าหญิง ศศิประภา
เรื่องที่ 16 เรื่องของเจ้าชาย ชีมูตวาหน กับนาคชื่อ ศังขจูฑะ
เรื่องที่ 17 เรื่องของพระเจ้ายโศธน กับ นางอุนมาทินี บุตรีเศรษฐี
เรื่องที่ 18 เรื่องของพราหมณ์จันทรสวามิน กับฤๅษีปาศุบต
เรื่องที่ 19 เรื่องของภรรยาเศรษฐี กับธิดาชื่อ ธนวดี
เรื่องที่ 20 เรื่องของพระเจ้าจันทราวโลก กับรากษส
เรื่องที่ 21 เรื่องของนางอนงคมัญชรี
เรื่องที่ 22 เรื่องของบุตรพราหมณ์ทั้ง 4 ผู้ขมังเวทย์
เรื่องที่ 23 เรื่องของฤๅษีเฒ่า วามศิวะ ผู้อยากเป็นหนุ่ม
เรื่องที่ 24 เรื่องของนางจันทรวดี กับธิดาชื่อ ลาวัณยวดี กับเรื่องขนาดเท้าของนาง
เรื่องที่ 25 เรื่องของพระเจ้าติรวิกรมเสน กับเวตาล